Azizas
Azizas (Azizos, Aziz) – Palmyros arabų garbinta dievybė, aušrinės žvaigždės dievas. Vaizduotas jojantis ant kupranugario drauge su broliu Arsu, nors, kaip nurodoma viename šaltinyje, Azizas vaizduotas jojantis ant arklio, o Arsu – kupranugario. Sirijoje Azizas garbintas drauge su astraliniu dievu Monimu (Hesperos) kaip aušrinės žvaigždės dievas (Phosphoros). Imperatorius Julianas savo tekste „Himnas karaliui Helijui“ Azizą tapatino su Arėju: „Žinau, kad Arėjas, kurį sirai, gyvenantys Emesoje, vadina Azizu…“